Mahfud MD

Prof. Dr. H. Mohammad Mahfud Mahmodin, S.H., S.U., M.I.P., nang rancak dikiau Mahfud MD () adalah saurang akadimikus, hakim, wan pulitikus Indunisia. Inya manambai gawiannya di dunia akadimisi sabagai dusin di Universitas Islam Indonesia, satahun imbah mandapat galar sarjana hukum matan kampus ngitu.

Mahfud suah manjadu Mantri Koordinator Bidang Pulitik, Hukum, wan Kaamanan matan 23 Uktubir 2019 sampai 1 Pibuari 2024, nang mana inya manjadi urang biasa nang panambaiannya nang manjabat jabatan ngini. Waktu 18 Uktubir 2023, inya didukung lawan bubuhan PDI Perjuangan wan parta lain manjadi calun wakil parisidin sagan maju dalam pamilihan parisidin Indunisia 2024, nang mana Ganjar Pranowo dalam manjadi calun parisidinnya.

Waktu manjadi mantri, Mahfud digawiaakan ulih parisidin Joko Widodo sagan maisi jabatan Manteri Dalam Negeri (ad interim) waktu, Tito Karnavian tulak ka Singapura di tahun 2020.  Inya suah maisi jabata Mantri Pandayagunaan Aparatur Nagara wan Ripurmasi Birukrasi (ad interim) Tjahjo Kumolo gagaringan sampai Tjahjo Kumolo-nya habis umur. Inya babulik pulang ka jabatan nang sama waktu 16 Juli 2022, yakni manjadi palaksana tugas mantri.

Mahfud MD suah manjadi Katua wan hakim di Mahkamah Kunstitusi matan tahun 2008 sampai tahun 2013. Inya suah manjadi angguta DPR wan Mantri Partahanan di Kabinit Parsatuan Nasiunal. Inya mandapat galar Duktur waktu tahun 1993 matan Universitas Gadjah Mada. Sabalum manjadi Mantri, Inya adalah pangajar wan prufisur di Hukum Tata Negara Universitas Islam Indonesia (UII), Yogyakarta. Waktu masih anum, inya jua manjadi aktipis di Palajar Islam Indunisia wan Himpunan Mahasiswa Islam.

 Jujuhutan